Verbūnai
Apie kaimą Utenos rajone žr. Verbūnai (Utena). Verbūnai – kaimas Šiaulių rajono savivaldybėje, 14 km į šiaurės vakarus nuo Šiaulių. Seniūnaitijos centras. Yra Verbūnų pagrindinė mokykla, žemės ūkio bendrovė, kultūros namai, biblioteka, paštas (LT-81012), Verbūnų koplyčia. Gražioje vietoje įsikūrusi gyvenvietė tarybiniais laikais garsėjo pavyzdiniu Gegužės 9-osios kolūkiu, kuriame lankėsi nemažai tuometinių Lietuvos vadovų ir žymių žmonių, tarp jų „Žalgirio“ krepšinio komanda su Arvydu Saboniu, dalyvavusi krepšinio varžybose su Verbūnų komanda.